kardosdrur/scandi-wiki huggingface dataset:
Ishockey-VM 1989

Verdsmeisterskapen i ishockey 1989 vart arrangert i Stockholm og Södertälje i Sverige i tida frå 15. april til 1. mai 1989. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng.  Dei fire laga med færrast poeng i innleiingsrunda tok med derimot med seg  alle poenga frå innleiingsrunda inn i eit nedrykksspel.

Sovjetunionen vann alle ti kampane laget spelte og tok heim VM-pokalen. Canada fekk sølv og Tsjekkoslovakia bronse.

Innleiingsrunda

Meisterspelet

Sovjetunionens meisterlag
Målvakter: Sergej Mylnikov, Artūrs Irbe, Valdimir Mysjkin 
Forsvarar: Vjatsjeslav Fetisov, Aleksej Kasatonov, Valerij Sjirjajev, Ilja Bjakin, Aleksej Gusarov, Svjatoslav Khalisov, Vladimir Konstantinov 
Løparar: Vladimir Krutov, Igor Larionov, Sergej M. Makarov, Vjatsjeslav Bykov, Dmitrij Kvartalnov, Aleksandr Mogilnij, Andrej Khomutov, Sergej Fjodorov, Sergej Jasjin, Jurij Khmyljov, Valerij Kamenskij, Sergej Nemtsjinov, Aleksandr Tsjornykh .

Nedrykkingsspelet

Kjelder
<div class="references-small">
Denne artikkelen bygger på «Världsmästerskapet i ishockey för herrar 1989» frå ,  den 30. november 2019.  
 

Ishockey-VM
Ishockey i 1989
Internasjonale meisterskap i Sverige
1989 i Sverige
Sport i Stockholm
Södertälje kommun
Ishockey i Sverige
Vjatsjeslav Bykov

Vjatsjeslav Arkadjevitsj Bykov () er ein russisk tidlegare ishockeyspelar frå Tsjeljabinsk. Perioden 1983-93 vann han fire VM-gull og to OL-gull med Sovjetunionen og Russland. Han er frå 2003 sveitsisk statsborgar.

Senterløparen Bykov spelte 1979-82 ishockey på lag frå heimbyen. Fyrst ein sesong i Metallurg Tsjeljabinsk og deretter to sesongar i Traktor Tsjeljabinsk. Åra frå 1982 til 1990 gjorde han teneste i CSKA Moskva, den suverene toppklubben i sovjetisk ishockey. I 1990 flytta han til Sveits, der han dei neste åtte sesongane var aktiv i Fribourg-Gottéron. Bykov avslutta med to år i HC Lausanne.

Bykov vart verdsmeister med Sovjetunionen i 1983, 1986 og 1989. Frå både Vinter-OL 1988 i Calgary og Vinter-OL 1992 i Albertville reiste han med olympisk gullmedalje i bagasjen. I 1993 vart han verdsmeister med Russland.

Frå 2006 til 2011 var Bykov landslagssjef for Russlands ishockeymannskap. Han lukkast leia laget fram til VM-tittel i 2008 og 2009.

Kjelder
<div class="references-small">
Denne artikkelen bygger på «Wjatscheslaw Arkadjewitsch Bykow» frå ,  den 30. november 2019.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Olympiske meistrar for SUS
Medaljevinnarar under vinter-OL 1988
Sovjetiske deltakarar under vinter-OL 1988
Ishockeyspelarar under vinter-OL 1988
Medaljevinnarar under vinter-OL 1992
Deltakarar for SUS under vinter-OL 1992
Ishockeyspelarar under vinter-OL 1992
Bardonecchia

Bardonecchia er ein kommune i storbyområdet Torino i Italia, og er den aller vestlegaste kommunen i heile landet. Kommunen har ei flatevidd på 132,3 km² og i kring 3 100 ibuarar. 

Landsbyen Bardonecchia ligg 1312 meter over havet i Susadalen, om lag 90 kilometer vest om storbyen Torino. Kommunen er omgjeven av over 3 000 meter høge fjelltoppar, som mot vest, nord og sør dannar grense mot Frankrike. Kjeldene til elva Dora di Bardonecchia er vest i kommunen.

Landsbyen voks fram då jarnbanetunnelen Frejus vart bygt i åra 1857-71. Turismen og tollstasjonen gjev størst sysselsetjing for ibuarane i kommunen.

Snøbrett-tevlingane under Vinter-OL 2006 fann stad i Bardonecchia.

Kjelder
<div class="references-small">
Denne artikkelen bygger på «Bardonecchia» frå ,  den 1. desember 2019.

Bakgrunnsstoff 

Kommunar i storbyområdet Torino
Sju slag kaker

Sju slag kaker eller dei sju slaga viser til tradisjonar om å ha sju ulike typar småkake til eit visst høve.

I nyare norsk samanheng viser det til julebakst. Tidlegare tradisjonar kunne ha sju ulike slag bakst til bryllaup. I svensk tradisjon har sju slag kaker vore det «rette» talet på kaker til kaffiselskap.

Kakene kan vera av ulike deigtypar, men det finst fleire oppskrifter på sju kakeslag laga av ein grunndeig.

Sju slag i Noreg

Sju slag blir ofte nemnd i samband med julebakst i Noreg. Det er ikkje kjend korleis omgrepet oppstod, og det er ikkje funne prov for at dette er ein gammal skikk. Talet på kaker ein laga til jul kunne variera til opptil 20 på storgardar tidleg på 1900-talet. Den eldste omtalen av sju slag kaker Henry Notaker har funne var til eit bryllaup på Vestlandet for rundt hundre år sidan.

Mange av kakeslaga som blir nemnde som del av dei sju har kome til landet nokså nyleg. Ei rekkje av dei blir laga i steikeomn, som berre byrja bli utbreidd i Noreg frå midten av 1800-talet. Tidlegare var det vanlegast å steika kaker i jern eller frityrsteika dei i smult.

Gamle kaker steikte i jern er til døme goro, avletter og skrivarbrød. Kaker steikte i smult, som ein tradisjonelt fekk frå grisen ein slakta til jul, kunne vera smultringar, hjortetakk og rosettbakkels. På 1700-talet skilde ein ikkje mellom julekaker og andre småkaker. Julekaker blei først definerte som særskild knytte til høgtida på 1800-talet.

Kva kaker som eventuelt høyrer til dei sju slaga kan variera, men vanlege typar er:
 Berlinerkrans
 Fattigmann
 Goro
 Hjortetakk
 Kokosmakron
 Kransekake 
 Krumkake
 Peparkake
 Sandkake
 Serinakake
 Sirupssnipp
 Smultring

Sju slag i Sverige

I Sverige kan ein ha sju sorters kakor ved kaffislaberas (kafferep). Skikken med å ha minst sju slag kaker ved slike samkomer er kjend frå slutten av 1800-talet av. 

I 1945 blei det gjeve ut ei kokebok kalla Sju sorters kakor. Boka fortalde at sju slag var eit minstekrav for kor mange kaker ein skulle servera i eit selskap tidleg i hundreåret. Ein kunne rekna det som underleg å servera mindre enn sju, og hovmodig å servera fleire. Det verker likevel som om ulike reglar galdt på ulike stader.

Kakeslag
Ei typisk servering til eit kafferep på 1930-talet hadde bakverk i ei viss rekkjefølgje bestemt av konsistensen, sødma og storleiken deira. Den tradisjonelle rekkjefølgja var:

 Kveitebrød (bolle eller mindre brød, längd)
 Lyst sukkerbrød
 Mørkt sukkerbrød
 Lys, tørr småkake
 Mørk, tørr småkake
 Fylt småkake
 Bakelse (ofte med mandelmasse i, alternativt ei toscakake)

Deretter kunne ein ha ei valfri forseggjort kake.

Kva småkaker ein serverer til kafferep kan variera, men nokre typar som ofte er nemnde er:

Sjå òg 

 Feast of the Seven Fishes
 Tretten dessertar

Kjelder

Delar av denne artikkelen bygger på «Sju sorters kakor» frå ,  den 2. desember 2019.  

Bakverk
Julemat
Kaker
Utvalde artiklar 2021
Kransekake

Kransekake eller tårnkake er ei kake laga av mandlar, melis og eggekvite, og er først og fremst ein norsk og dansk tradisjon. Kaka blir ofte servert ved høgtider og høgtidelege høve som jul, barnedåp, konfirmasjonar og bryllaup, og gjerne òg på fødselsdagar.

Tillaging 
Ein laga kransekaka ved å steika ringar i ulike storleikar i særskilde kransekakeformer. Ringane blir stabla i pyramideform og blir festa saman og pynta med melis, smellbonbonar og eventuelt små flagg. På toppen kan det til dømes setjast ein figur som passar til høvet.

Kransekakestenger 
Kransekakestenger er ein variant av kransekake, som ofte blir laga som småkaker, til dømes til julebaksten. Ein nyttar same type deig, men i staden for å trilla ut ringar og steika i kransekakeformer, blir deigen forma i fingertjukke porsjonsbitar som er 5–8 cm lange. Dei steikte kransekakestengene blir gjerne pynta med striper av melisglasur slik som den vanlege kransekaka. Ein anna måte å pynta dei på er å dyppa ein del av stonga i smelta sjokolade.

Overflødighetshorn 

Overflødighetshorn blir laga av den same deigen som ei kransekake, og er òg ei kjend dansk og norsk festkake. Kaka er ofte fylt med sjokolade og godteri. Historisk er overflodshornet sett på eit symbol på grødrikdom og overflod. Det blir sagt at tradisjonen går tilbake fleire tusen år til Kreta.

Skikkar
Ein tradisjon i bryllaup er at brura og brudgomen set fingrane på kvar sin side av den øvste ringen og løftar; kor mange ringar som vert med den øvste er ein spådom om kor mange barn dei skal få.

Verdas høgaste kransekake 
I juni 2006 laga Arne Rafdal og bakarkollegaer verdas største kransekake. Kaka var 13,17 meter frå botn til topp. Oppdraget med å laga kaka var gjeve av matvarekjeden Coop i samband med deira 100-årsjubileum.

Kjelder

Denne artikkelen bygger på «Kransekake» frå ,  den 4. desember 2019.  

Kake
Julemat
Dansk mat
Norsk mat
Ishockey-VM 1990

Verdsmeisterskapen i ishockey 1990 vart arrangert i Bern og Fribourg i Sveits i tida frå 16. april til 2. mai 1990. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok derimot med seg alle poenga frå innleiingsrunda inn i eit nedrykksspel.

Sovjetunionen forsvarte VM-tittelen, medan Sverige kneip sølvplassen framom Tsjekkoslovakia.

Innleiingsrunda

Meisterspelet

Sovjetunionens meisterlag
Målvakter: Sergej Mylnikov, Artūrs Irbe, Valdimir Mysjkin 
Forsvarar: Vjatsjeslav Fetisov, Ilja Bjakin, Aleksej Gusarov, Vladimir Konstantinov, Mikhail Tatrinov, Igor Kravtsjuk, Vladimir Malakhov, Jurij Leonov 
Løparar: Pavel Bure, Sergej M. Makarov, Vjatsjeslav Bykov, Dmytro Khrystytsj, Andrej Khomutov, Sergej Fjodorov, Sergej Prjakhin, Jevgenij Davidov, Valerij Kamenskij, Sergej Nemtsjinov, Aleksandr Semak, Viktor Tjumenev

Nedrykkingsspelet

Kjelder
<div class="references-small">
Denne artikkelen bygger på «Världsmästerskapet i ishockey för herrar 1990» frå ,  den 4. desember 2019.  
 

Ishockey-VM
Ishockey i 1990
Internasjonale meisterskap i Sveits
1990 i Sveits
Bern
Ishockey-VM 1991

Verdsmeisterskapen i ishockey 1991 vart arrangert i Turku, Tampere og Helsinki i Finland i tida frå 19. april til 4. mai 1991. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok derimot med seg alle poenga frå innleiingsrunda inn i eit nedrykksspel.

Sverige vann VM-pokalen, Canada tok sølv og Sovjetunionen bronse.

Innleiingsrunda

Meisterspelet

Sverige sitt meisterlag
Målvakter: Tommy Söderström, Peter Lindmark, Rolf Ridderwall 
Forsvarar: Tomas Jonsson, Peter Andersson, Kjell Samuelsson, Calle Johansson, Nicklas Lidström, Kenneth Kennholt, Fredrik Stillman 
Løparar: Jonas Bergqvist, Anders Carlsson, Per-Erik Eklund, Bengt-Åke Gustafsson, Håkan Loob, Johan Garpenlöv, Mikael Johansson, Mats Sundin, Thomas Rundqvist, Charles Berglund, Mats Näslund, Jan Viktorson, Patrik Erickson

Nedrykkingsspelet

Kjelder
<div class="references-small">
Denne artikkelen bygger på «Världsmästerskapet i ishockey för herrar 1991» frå ,  den 5. desember 2019.  
 

Ishockey-VM
Ishockey i 1991
Internasjonale meisterskap i Finland
1991 i Finland
Idrett i Helsingfors
Tammerfors
Åbo
Ishockey-VM 1992

Verdsmeisterskapen i ishockey 1992 vart arrangert i Praha og Bratislava i dåverande Tsjekkoslovakia i tida frå 28. april til 10. mai 1992. Tittelforsvarar Sverige vart verdsmeister for sjette gong, Finland tok sølv og Tsjekkoslovakia bronse.

Meisterskapen vart avvikla gjennom gruppespel og påfylgjande utslagsspel. Dei 12 deltakarlanda var delt i to grupper à 6 lag. Dei fire beste laga i kvar av gruppene gjekk vidare til utslagskampar basert på plasseringa i gruppespelet; kvartfinalar, semifinalar, bronsefinale og finale.

Finalen
Finalen mellm Sverige og Finland fann stad i Praha med 14 000 tilskodarar til stades. Dei fekk sjå Peter Forsberg gje Sverige leiinga 1-0 i den fyrste perioden. I den andre perioden auka Mikael Andersson, Roger Hansson og Lars Karlsson til 4-0. Timo Peltoma og Timo Jutila reduserte mot slutten av kampen til 2-4, før Arto Blomsten fastsette sluttsiffera til 5-2.

Sverige sitt meistermannskap
Målvakter: Tommy Söderström, Peter Åslin 
Forsvarar: Lars Karlsson, Tommy Sjödin, Petri Liimatainen, Calle Johansson, Kenneth Kennholt, Fredrik Stillman. Joacim Esbjörs, Arto Blomsten 
Løparar: Anders Huss, Johan Garpenlöv, Mikael Andersson, Mats Sundin, Peter Forsberg, Roger Hansson,  Michael Nylander, Jan Larsson, Patrik Carnbäck, Patric Kjellberg, Daniel Rydmark, Peter Ottosson

Tsjekkoslovakia sikra seg bronsemedaljane etter 5-2 over Sveits.

Semifinalane
Finland – Tsjekkoslovakia 3-2
Sverige – Sveits 4-1

Kvartfinalane
 Finalnd – Canada 4-3
 Sveits – Tyskland 3-1
 Sverige – Russland 2-0
 Tsjekkoslovakia – USA 8-1

Noreg enda på tiandeplassen.

Nedrykk
Dei to laga som enda sist i gruppene møttest til nedrykkskamp. Den kampen vann Frankrike med 3-1 over Polen.

Kjelder
<div class="references-small">
Denne artikkelen bygger på «Världsmästerskapet i ishockey för herrar 1992» frå ,  den 7. desember 2019.  
 

Ishockey-VM
Ishockey i 1992
Internasjonale meisterskap i Tsjekkoslovakia
1992 i Tsjekkoslovakia
Sport i Praha
Handball-EM 2020 for menn

Europameisterskapen i handball 2020 for menn, den 14. i rekka, vart avvikla i dagane frå 9. til 26. januar 2020 i Austerrike, Noreg og Sverige. Meisterskapen var den fyrste europameisterskapen der tre land samarbeidde om å arrangementet. Den var også den fyrste som hadde 24 deltakarland:  Austerrike, Bosnia-Hercegovina, Danmark, Frankrike, Island, Kroatia, Kviterussland, Latvia, Makedonia, Montenegro, Nederland, Noreg, Polen, Portugal, Russland, Serbia, Slovenia, Spania, Sveits, Sverige, Tsjekkia, Tyskland, Ukraina og Ungarn.

Gull, sølv og bronse
Regjerande europameister Spania vann EM-gull for andre gong gjennom finalesiger 22–20 over Kroatia, etter å ha leia 12–11 ved pause. Straffeskyttaren Aleix Gómez vart spansk toppskårar med sine 5 nettkjenningar, Jorge Maqueda skåra 3 mål, medan Raúl Entrerríos, Aleks Dujsjebajev, Daniel Sarmiento, Julen Aguinagalde, Joan Cañellas, alle saman skåra 2 gongar, Ángel Fernández, Ferran Solé, Iosu Goñi, Adrià Figueras fann vegen til nettmauskane 1 gong kvar. Målvakta Gonzalo Pérez de Vargas kom med i meisterskapens All Star Team. Kroatias mestskårarande var Domagoj Duvnjak med 5 skåringar.

Noreg vann bronse, etter å ha slått Slovenia 28–20 i bronsefinalen. Flest mål for Noreg skåra Magnus Jøndal med sine 7 fulltreffarar, Kristian Bjørnsen noterte seg for 5 mål, medan Gøran Johannessen og Sander Sagosen skåra 4 gongar kvar. Sagosen vart elles suveren toppskårar i turneringa med sine 63 skåringar.

Arenaar

Innleiande runde

Gruppe A

Gruppe B

Gruppe C

Gruppe D

Gruppe E

Gruppe F

Hovudrunden

Gruppe I

Gruppe II

Sluttspelet

Kamp om 5.-plass

Semifinalar

Bronsefinale

Finale

Sjå òg 
 Handball-EM 2020 for kvinner

Fotnotar

Kjelder
Handball-EM 2020 

Handball-EM
Handball i 2020
Internasjonale meisterskap i Austerrike
Internasjonale meisterskap i Noreg
Internasjonale meisterskap i Sverige
2020 i Austerrike
Sport i Noreg i 2020
2020 i Sverige
Ishockey-VM 1993

Verdsmeisterskapen i ishockey 1993 vart arrangert i München og Dortmund i Tyskland i tida frå 18. april til 2. mai 1993. Russland vart verdsmeister, Sverige tok sølv og Tsjekkia bronse.

Meisterskapen vart avvikla gjennom gruppespel og påfylgjande utslagsspel. Dei 12 deltakarlanda var delt i to grupper à 6 lag. Dei fire beste laga i kvar av gruppene gjekk vidare til utslagskampar basert på plasseringa i gruppespelet; kvartfinalar, semifinalar, bronsefinale og finale.

Finalen
Finalen mellom Russland og Sverige og fann stad i München med 10 500 tilskodarar til stades. Midtvegs i fyrste omgang leia Russland 2-0 etter skåringar av German Titov og Andrej Nikolisjin. I den andre perioden auka Andrej Khomutov til 3-0. Ti minuttar før full tid reduserte Mikael Renberg til 1-3, noko som vart sluttresultatet.

Russland sitt meistermannskap
Målvakter: Maksim Mikhajlovskij, Andrej Zujev, Andrej Trefilov 
Forsvarar: Dmitrij Frolov, Ilja Bjakin, Dmitrij Jusjkevitsj, Aleksandr Karpovtsev, Andrej Saposjnikov, Sergej Sjendelev, Aleksandr Smirnov, Sergej Sorokin 
Løparar: Konstantin Astrakhantsev, Vjatsjeslav Butsajev, Aleksej Jasjin, Valerij Karpov, Andrej Nikolisjin, German Titov, Igor Varitskij, Vjatsjeslav Bykov, Andrej Khomutov, Sergej Petrenko, Sergej Pusjkov, Jan Kaminskij

Tsjekkia sikra seg bronsemedaljane etter 5-1 over Canada.

Semifinalane
Sverige – Tsjekkoslovakia 4-3e
Russland – Canada 7-4

Kvartfinalane
 Sverige – USA 5-2
 Tyskland – Russland 1-5
 Finland – Canada 1-5
 Tsjekkia – Italia 8-1

Nedrykk
Dei fire laga som enda sist i gruppespela møttest til nedrykkskampar. I den avgjerande kampen vann Noreg med 5-2 over Sveits.

Kjelder
<div class="references-small">
Denne artikkelen bygger på «Världsmästerskapet i ishockey för herrar 1993» frå ,  den 9. desember 2019.  
 

Ishockey-VM
Ishockey i 1993
Internasjonale meisterskap i Tyskland
1993 i Tyskland
Dortmund
EM i fotball 2021

Europameisterskapen i fotball 2021 var den 16. europameisterskapen i fotball for menn. Meisterskapen vart arrangert i elleve byar i elleve europeiske land frå 11. juni til 11. juli 2021.

Meisterskapen skulle ha vore arrangert i juni og juli 2020, men på grunn av koronavirusutbrotet i 2019–2020 vedtok UEFA 17. mars 2020 å utsetje meisterskapen til 2021.

24 land deltok i meisterskapen.

Dei 51 kampane vart spelte på 11 baner i 11 byar; Amsterdam, Baku, Bucureşti, Budapest, Glasgow, København, London, München, Roma, Sevilla og St. Petersburg. Årsaka til at meisterskapen vart spelte i elleve ulike land, var at det i 2020 var 60 år sidan den fyrste europameisterskapen i fotball for menn vart arrangert. Finalen fann stad på Wembley stadion i London 11. juli 2021.

Italia vann europameisterskapen for andre gong, etter å ha slege England i finalen på straffesparkkonkurranse.

Arenaer

Dei 13 arenaene vart annonserte 19. september 2014 og det er Wembley Stadium i London som vil arrangere semifinalane og finalen.

Eurostadion i Brussel var planlagt å vere ein av dei 13 arenaene. Den 7. desember 2017 valde UEFA å fjerne Brussel som arrangørby pga. forseinkingar. I staden for kjem kampane til å verte spelte på Wembley Stadium i London.

Den 23. april 2021 kunngjorde UEFA at det var gjort to endringar av arrangørbyar. Årsaka til endringane var at desse byane ikkje kunne garantere for at ein kunne ha publikum på stadion under meisterskapen. Dette førte til at kampane som skulle ha vorte spelte i Bilbao vart flytta til Sevilla, mens kampane i Dublin vart flytta til St. Petersburg. I tillegg vart åttandedelsfinalekampen som skulle ha vorte spelt i Dublin, flytta til Wembley Stadium i London.

Turneringformat
Med 24 lag vil ein i stor grad fylgje same format som for Fotball-VM frå 1986 til 1994, men som vanleg i EM-samanheng utan bronsefinalen. Det vil dimed bli gruppespel med seks grupper med fire lag, deretter åttandedelsfinalar, kvartfinalar, semifinalar og finalen, totalt 51 kampar.

Både einaren og toaren frå kvar gruppe, men òg dei fire beste (av seks) trearane går vidare frå gruppespelet til sluttspelet.

Gruppespelet

Gruppe A

Gruppe B

Gruppe C

Gruppe D

Gruppe E

Gruppe F

Sluttspelet

Åttandedelsfinalar

Kvartfinalar

Semifinalar

Finale

Fotnotar

Bakgrunnsstoff
UEFA Euro 2020 på uefa.com

2021
Sport i 2021
Ishockey-VM 1994

Verdsmeisterskapen i ishockey 1994 vart arrangert i Bolzano, Cianacei og Milano i Italia i tida frå 25. april til 8. mai 1994. Canada vart verdsmeister for fyrste gong på 33 år, Finland tok sølv og Sverige bronse.

Meisterskapen vart avvikla gjennom gruppespel og påfylgjande utslagsspel. Dei 12 deltakarlanda var delt i to grupper à 6 lag. Dei fire beste laga i kvar av gruppene gjekk vidare til utslagskampar basert på plasseringa i gruppespelet; kvartfinalar, semifinalar, bronsefinale og finale.

Finalen
Finalen mellom Canada og Finland og fann stad i Milano og enda 1-1 etter spelelengjing, begge laga skåra i den tredje perioden. Canada vann VM-pokalen 2-1 på straffeslag.

Canada sitt meistermannskap
Målvakter: Bill Ranford, Stéphane Fiset 
Forsvarar: Luke Richardson, Bobby Dollas, Marc Bergevin, Yves Racine, Rob Blake, Darryl Sydor, Steve Duchesne 
Løparar: Joe Sakic, Pat Verbeek, Shayne Corson, Geoff Sanderson, Luc Robitaille, Kelly Buchberger, Paul Kariya, Mike Ricci, Jason Arnott, Rod Brind’Amour, Steve Thomas, Nelson Emerson, Brendan Shanahan

Sverige sikra seg bronsemedaljane etter 7-2 over USA.

Semifinalane
Finland – USA 8-0
Canada – Sverige 6-0

Kvartfinalane
 Russland – USA 1-3
 Italia – Sverige 2-7
 Canada – Tsjekkia 3-2
 Finland – Austerrike 10-0

Nedrykk
Dei fire laga som enda sist i gruppespela møttest til nedrykkskampar. I den avgjerande kampen sikra Noreg plassen for andre året i rad etter å ha sigra 5-2 over Storbritannia.

Kjelder
<div class="references-small">
Denne artikkelen bygger på «Världsmästerskapet i ishockey för herrar 1994» frå ,  den 10. desember 2019.  
 

Ishockey-VM
Ishockey i 1994
Internasjonale meisterskap i Italia
1994 i Italia
Milano
Handball under Sommar-OL 2016 – Kvinner

Handball under Sommar-OL 2016 for kvinner vart avvikla i tida 6. til 20. august 2016 i Arena Carioca i Rio de Janeiro. Tolv land var kvalifiserte og deltok i turneringa. Russland vart olympisk meister, Frankrike fekk sølv og Noreg bronse.

Innleiande runde

Gruppe A

Gruppe B

Sluttspelet

Kvartfinalar

Semifinalar

Bronsefinalen

Noregs kvinner sikra seg bronsemedaljar ved å vinne bronsefinalen med 36-26 over Nederland. Dei norske medaljevinnarane var Kari Aalvik Grimsbø, Mari Molid, Emilie Hegh Arntzen, Veronica Kristiansen, Ida Alstad, Heidi Løke, Nora Mørk, Stine Oftedal, Marit Malm Frafjord, Katrine Lunde, Linn-Kristin Riegelhuth Koren, Amanda Kurtović, Camilla Herrem og Sanna Solberg.

Finalen

Dei russiske kvinnene leia 10-7 over Frankrike. Gjennom den andre omgangen heldt dei seg heile vegen nokre få mål framom, og til sist vann Russland OL-finalen med 22-19. Anna Vjakhireva vart russisk toppskårar med 5 mål, ho vart elles kåra til turneringas beste spelar. Russlands mannskap bestod elles av Anna Sedojkina, Polina Kuznetsova, Daria Dmitrijeva, Anna Sen, Olga Akopjan, Marina Sudakova, Vladlena Bobrovnikova, Viktoria Zjilinskajte, Jekaterina Marennikova, Irina Bliznova, Jekaterina Ilina, Maja Petrova, Tatjana Jerokhina, Viktorija Kalinina.

Dei norske dommarane Kjersti Arntsen og Guri Røen straffa Russland med to 2-minuttsutvisingar og Frankrike med ei.

Sjå òg 
 Handball under Sommar-OL 2016 – Menn

Kjelder

Denne artikkelen bygger på «Handball under Sommar-OL 2016/Kvinner» frå ,  den 22. mars 2021.  

Øvingar under sommar-OL 2016
2016 
Handball i 2016